SET สัปดาห์หน้า Sideway Up จับตาประชุม OPEC 30 พ.ย.นี้
โบรกฯคาดตลาดหุ้นไทยสัปดาห์หน้า Sideway Up จับตาประเด็นหลักประชุม OPEC 30 พ.ย.นี้ พร้อมให้แนวต้าน 1,720/1,723 จุด แนวรับ 1,690/1,685 จุด
26 พ.ย. 2560

Weekly outlook : Sideway Up แนวต้าน 1,720/1,723 จุด แนวรับ 1,690/1,685 จุด
บล.โนมูระ พัฒนสิน ระบุในบทวิเคราะห์ว่า สัปดาห์หน้า (27 พ.ย. – 1 ธ.ค.) คาดตลาด Sideway Up โดยประเด็นหลักที่นักลงทุนทั่วโลกจับตาคือ การประชุม OPEC 30 พ.ย.นี้ ซึ่งตลาดให้น้ำหนักที่ OPEC จะประกาศขยายระยะเวลาลดกำลังการผลิตไปจนถึงสิ้นปี 61 ก่อนที่มาตรการจะหมดลงในเดือน มี.ค. 61 แต่อย่างไรก็ตาม Nomuraมองว่ามีความเสี่ยงที่อาจจะยังไม่มีข้อสรุปในการประชุมครั้งนี้เนื่องจากด้าน Russia ดูไม่เร่งรีบในการตัดสินใจ และอาจจะรอไปจนถึงเดือน มี.ค.61 ได้ ผสานกับสถานะ net – long ที่ค่อนข้างสูงทำให้มีความเสี่ียงว่าตลาดอาจจะผิดหวังต่อการประชุมครั้งนี้ได้ ซึ่งถ้าหากเป็นไปตามที่ Nomura คาดการณ์อาจส่งผลให้ราคาน้ำมันดิบปรับฐานสั้นแต่ยังคงมุมมองเชิงบวกต่อภาพระยะกลาง – ยาว หลังเริ่มเห็นตลาดน้ำมันดิบเข้าสู่ภาวะสมดุล
โดยมองว่าราคาน้ำมันดิบ Brent จะสามารถปรับตัวขึ้นทดสอบบริเวณ 70 เหรียญ/บาร์เรลในช่วงสิ้นปี 60 ไปจนถึงต้นปี 61 ได้ หนุนกลุ่มพลังงาน โดยเฉพาะปิโตรเคมีเด่น นอกจากนี้ตัวเลข GDP ไทยที่ดีกว่าคาด ผสานภาคการส่งออกที่เติบโตอย่างต่อเนื่ือง ถือเป็นปัจจัยที่กระตุ้นความเชื่ือมั่น นักลงทุนอย่างมีนัยสำคัญ หนุนให้ค่าเงินบาทยังคงแข็งค่าอย่างต่อเนื่ือง ประกอบกับ MSCI Rebalance จะมีผลในวันที่ 30 พ.ย.ราคาปิดนี้คาดจะมีแรงหนุนในกลุ่มที่ถูกเพิ่มน้ำหนัก
ดังนั้นแนวโน้มของเศรษฐกิจไทยที่ฟื้นตัวผสานค่าเงินบาทที่แข็งค่าต่อเนื่อง และเม็ดเงินจาก MSCI Rebalance คาดจะหนุนให้ตลาดค่อยๆ ปรับตัวขึ้นสู่แนวต้าน 1,720/1,723 จุด และแนวรับ 1,690/1,685 จุด ส่วนปัจจัยอื่นๆ ที่น่าติดตามคืออัตราเงินเฟ้อไทยเดือน พ.ย. Consensus คาดที่ 0.98% เติบโตจาก 0.86% ในเดือนก่อน
&lt;&lt;&lt;คลิกเพื่อดูรายละเอียด&gt;&gt;&gt;
 